**Zmluva o poskytovaní služby technickej podpory**

uzatvorená v zmysle ust. § 269 ods. 2 zákona č. 513/1991 Zb. Obchodného zákonníka v spojení so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

(ďalej len **„Zmluva“**)

**Článok I.**

**Zmluvné strany**

1. **Objednávateľ**

Obchodné meno: **Pôdohospodárska platobná agentúra**

Sídlo: Hraničná 12, 815 26 Bratislava

V mene ktorej koná: Mgr. Jozef Kiss, MA, generálny riaditeľ

IČO: 30 794 323

IČ DPH: SK2021781630

IBAN: SK3281800000007000116152

BIC / SWIFT: SPSRSKBA

Kontaktná osoba:

Telef. kontakt:

Evid. číslo zmluvy:

Pôdohospodárska platobná agentúra je rozpočtová organizácia zriadená zákonom č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov v znení neskorších predpisov

(ďalej len „**Objednávateľ**“)

1. **Dodávateľ**

Obchodné meno:

Sídlo:

V mene ktorej koná:

IČO:

IČ DPH:

BIC/ SWIFT:

Kontaktná osoba

Spoločnosť zapísaná v Obchodnom registri Okresného súdu

(ďalej len „**Dodávateľ**“)

(Spoločne ako aj „**zmluvné strany**“ alebo jednotlivo „**zmluvná strana**“)

 **P r e a m b u l a**

Objednávateľ za účelom rozšírenia existujúcej Dell infraštruktúry o metropolitný automatický Act/Act Failover medzi dátovými centrami vyhlásil súťaž, pričom Dodávateľom musí byť certifikovaný partner spoločnosti DELL Technologies.

Zmluvné strany uzatvárajú túto Zmluvu ako výsledok verejného obstarávania podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Dodávateľ vyhlasuje, že vzhľadom na finančné plnenie z tejto Zmluvy si je vedomý skutočnosti, že sa považuje za partnera verejného sektora a v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „**ZoRPVS**“), a je súčasne zapísaný v registri partnerov verejného sektora (ďalej len „**Register**“), ktorého správcom a prevádzkovateľom je Ministerstvo spravodlivosti Slovenskej republiky. Dodávateľ tiež vyhlasuje, že v prípade, ak bude plniť predmet plnenia tejto Zmluvy prostredníctvom subdodávateľov, ktorí majú povinnosť zapisovať sa do Registra v zmysle ZoRPVS, musia byť v čase uzavretia tejto Zmluvy v registri zapísaní. V prípade, že počas platnosti tejto Zmluvy dôjde k právoplatnému výmazu subdodávateľa z Registra, je Dodávateľ povinný okamžite ukončiť plnenie tejto Zmluvy prostredníctvom takéhoto subdodávateľa. Porušenie povinnosti vykonať overenie identifikácie konečného užívateľa výhod v zmysle ust. § ods. 2 ZoRPVS alebo nesplnenie povinnosti vykonať zápis oprávnenej osoby do Registra včas v zmysle ust. § 10 ods. 2 tretej vety ZoRPVS bude mať za následok, že Objednávateľ, s ktorou partner verejného sektora (**Dodávateľ**) uzavrel Zmluvu, nemusí plniť svoje zmluvné povinnosti a nedostane sa tým do omeškania so splnením svojho záväzku.

**Článok II.**

**Predmet Zmluvy**

1. Predmetom tejto Zmluvy je rozšírenie existujúcej Dell infraštruktúry o metropolitný automatický Act/Act Failover medzi dátovými centrami, poskytovaný Dodávateľom, ktorý je certifikovaným partnerom spoločnosti DELL Technologies, oprávnený na dodanie výpočtovej techniky DELL v zmysle technickej špecifikácie podľa Prílohy č. 1 tejto Zmluvy, inštaláciu, manipuláciu, konfiguráciu automatického active - active Failover medzi geograficky oddelenými systémami Dell Unity300 a Dell Unity380F - ProDeploy Plus for Metro Node Single Node Deployment, sfunkčnenie v existujúcej infraštruktúre Objednávateľa a to všetko v lehote 30 kalendárnych dní odo dňa nadobudnutia účinnosti tejto Zmluvy a poskytovanie servisnej podpory po dobu účinnosti tejto Zmluvy (ďalej len „**služby technickej podpory**“).
2. Dodávateľ sa zaväzuje v rozsahu a za podmienok dohodnutých v tejto Zmluve poskytovať Objednávateľovi služby technickej podpory. Popis a dohodnuté parametre sú uvedené v Prílohe č. 1 tejto Zmluvy.
3. Objednávateľ sa zaväzuje zaplatiť Dodávateľovi za poskytovanie služieb technickej podpory cenu podľa dohodnutých zmluvných podmienok, špecifikovaných v článku IV. tejto Zmluvy.

**Článok III.**

**Miesto a čas plnenia**

1. Miesta plnenia predmetu tejto Zmluvy sú uvedené v Prílohe č. 2 tejto Zmluvy, ktorá tvorí jej neoddeliteľnú súčasť.
2. Poskytnutie služieb technickej podpory bude realizované fyzicky na miestach plnenia uvedených v Prílohe č. 2 tejto Zmluvy a v lehotách uvedených v Zmluve a jej Prílohe č. 1.

**Článok IV.**

**Cena a platobné podmienky**

1. Cena za poskytovanie služieb technickej podpory podľa predmetu tejto Zmluvy opísaného v článku II. tejto Zmluvy bola dohodnutá v súlade so zákonom č. 18/1996 Z.z. o cenách v znení neskorších predpisov a vyhlášky Ministerstva financií SR č. 87/1996 Z.z., ktorou sa vykonáva zákon č. 18/1996 Z.z. o cenách v znení neskorších predpisov vo výške ................... Eur (slovom: .................Eur )bez DPH. V cene za poskytnuté služby technickej podpory sú zahrnuté všetky náklady Dodávateľa súvisiace s plnením predmetu tejto Zmluvy.
2. Cena za poskytovanie služieb technickej podpory podľa tohto článku Zmluvy bodu 4.1. bude uhradená zo zdrojov Európskeho poľnohospodárskeho fondu pre rozvoj vidieka v rámci opatrenia Technická pomoc PRV SR 2014-2022.
3. Zmluvné strany sa dohodli, že cena za poskytovanie služieb technickej podpory bude uhradená jednorazovo vo výške podľa bodu 4.1. tohto článku Zmluvy na základe podpísania akceptačného protokolu zmluvnými stranami. Faktúra bude vystavená v mene Euro. Splatnosť faktúry je 30 dní odo dňa ich doručenia Objednávateľovi. Dátumom zaplatenia sa rozumie deň odpísania fakturovanej čiastky z bankového účtu Objednávateľa na bankový účet Dodávateľa. K fakturovanej cene bude fakturovaná príslušná sadzba DPH v zmysle platných právnych predpisov v čase fakturácie.
4. Faktúra musí obsahovať náležitosti podľa zákona č. 222/2004 Z. z. V prípade, ak faktúra nebude spĺňať náležitosti v zmysle platných právnych predpisov, najmä zákona číslo 222/2004 Z. z. o dani z pridanej hodnoty v znení neskorších predpisov a zákona číslo 431/2002 Z. z. o účtovníctve v znení neskorších predpisov a účtovných štandardov, alebo dojednané v tejto Zmluve, je Objednávateľ oprávnený vrátiť takúto faktúru Dodávateľovi na prepracovanie. V takom prípade plynie odo dňa doručenia prepracovanej faktúry Dodávateľom Objednávateľovi nová lehota splatnosti.

**Článok V.**

**Zásady poskytovanie služieb technickej podpory**

1. Služby technickej podpory sú poskytované v súlade s podmienkami licenčných zmlúv akceptovaných pri nadobudnutí licencií a v súlade s pravidlami poskytovania technickej podpory, ktoré podliehajú zmene.
2. Zásady poskytovania služieb technickej podpory sú dostupné na webovej adrese:

<https://www.dell.com/support/home/sk-sk>

1. Dodávateľ nesie zodpovednosť za to, že služby technickej podpory budú poskytované v najvyššej dostupnej kvalite tak, aby vyhovovali potrebám Objednávateľa, s ktorými bol Dodávateľ vopred oboznámený.
Služby technickej podpory budú poskytované s náležitou odbornou starostlivosťou a prostredníctvom osôb, ktoré majú potrebnú kvalifikáciu a skúsenosti nevyhnutné na plnenie svojich úloh.
2. Zmluvné strany sa dohodli, že si navzájom poskytnú riadne a včas nevyhnutnú súčinnosť potrebnú na plnenie predmetu tejto Zmluvy.
3. Zo strany Objednávateľa ide predovšetkým o poskytnutie prístupu do systému Objednávateľa v prípade poskytnutia služieb technickej podpory, v prípade potreby Dodávateľa s tým, že tento zásah nenaruší prevádzku Objednávateľa a ani ostatné systémy Objednávateľa. Objednávateľ je taktiež povinný umožniť Dodávateľovi prístup na pracoviská resp. na miesta plnenia predmetu Zmluvy, za predpokladu dodržania všetkých interných predpisov Objednávateľa, pričom túto skutočnosť berie Dodávateľ na vedomie podpisom tejto Zmluvy.
4. Na základe žiadosti Objednávateľa je Dodávateľ povinný zabezpečiť prítomnosť kvalifikovaných špecialistov, ktorí sú nevyhnutní pre poskytnutie služieb technickej podpory v požadovanom mieste plnenia.
5. V prípade, ak Dodávateľ požadovanú súčinnosť' opakovane neposkytne v dohodnutých časoch (pri rešpektovaní reálne stanoveného času potrebného na cestu do miesta požadovaného plnenia), môže to byt' považované za podstatné porušenie Zmluvy a dôvod na odstúpenie zo strany Objednávateľa.
6. Dodávateľ si vyhradzuje právo poveriť' prácami podľa tejto Zmluvy tretiu stranu. Dodávateľ je zodpovedný za dodržanie zmluvných podmienok tejto Zmluvy poverenou treťou stranou.
7. Dodávateľ sa zaväzuje plniť predmet Zmluvy v súlade so všeobecne záväznými právnymi predpismi platnými a účinnými na území Slovenskej republiky.
8. Dodávateľ vyhlasuje a potvrdzuje podpisom tejto Zmluvy, že je certifikovaným partnerom spoločnosti DELL Technologies, pričom sa zároveň zaväzuje dodať Objednávateľovi do troch pracovných dní odo dňa účinnosti tejto Zmluvy potvrdenie od spoločnosti DELL Technologies, že je jeho certifikovaným partnerom, v prípade nesplnenia tejto povinnosti je Objednávateľ oprávnený od Zmluvy odstúpiť a Dodávateľovi nevznikne žiadny nárok na odmenu podľa tejto Zmluvy a to ani v pomernej časti.
9. Všetka dokumentácia súvisiaca s plnením predmetu tejto Zmluvy bude viditeľne označená symbolom Únie v súlade s grafickými normami podľa prezentácie na adrese: <http://europa.eu/about-eu/basic-information/symbols/flag/index_sk.htm>, spolu s vysvetlením úlohy Únie prostredníctvom tohto znenia: Európsky poľnohospodársky fond pre rozvoj vidieka: Európa investuje do vidieckych oblastí, logo objednávateľa a  logo Programu rozvoja vidieka  podľa Manuálu pre informovanie a komunikáciu v rámci Programu rozvoja vidieka SR 2014 - 2022.

**Článok VI.**

**Vyššia moc**

1. Zmluvné strany nezodpovedajú za porušenie svojich povinností podľa tejto Zmluvy zapríčinených okolnosťami vyššej moci. Zodpovednosť' však nevylučuje prekážka, ktorá vznikla až v dobe, keď povinná strana bola v meškaní s plnením svojej povinnosti, alebo vznikla z ich hospodárskych pomerov.
2. Pre účely tejto Zmluvy sa za vyššiu moc považujú prekážky, ktoré nastali nezávisle od vôle povinnej strany a bránia v plnení jej povinnosti, ak nemožno rozumne predpokladať', že by povinná strana takúto prekážku v čase podpisu tejto Zmluvy predvídala a že by následky takejto prekážky odvrátila alebo prekonala. Vyššou mocou sa na účely tejto Zmluvy rozumie, napr. vojna, mobilizácia, povstanie, živelné pohromy, požiar, záplavy, pandémie a iné.
3. Ak sa z dôvodu vyššej moci stane plnenie tejto Zmluvy nemožným po dobu viac ako troch mesiacov od vyskytnutia sa prekážky, zmluvná strana, ktorá sa bude chcieť' na predmetnú udalosť' odvolať', písomne požiada druhú zmluvnú stranu o úpravu Zmluvy vo vzťahu k predmetu, k cene a času plnenia. Pokiaľ nepríde k dohode v lehote do 30 dní od doručenia písomného požiadania, má ktorákoľvek zmluvná strana, právo od Zmluvy odstúpiť'.
4. Účinky vylučujúce zodpovednosť' sú obmedzené len na dobu, počas ktorej trvá prekážka, s ktorou sú tieto povinnosti spojené.

**Článok VII.**

**Ochrana dôverných informácií, ochrana aktív**

1. Za dôvernú informáciu bude pre účely tejto Zmluvy považovaná akákoľvek informácia zmluvnou stranou jednoznačne označená alebo určená ako „dôverná", ktorú jedna zo zmluvných strán (poskytujúca strana) sprístupní alebo inak poskytne strane druhej (prijímajúca strana), či už obsiahnutá v oznámeniach, listoch, faxoch, zápisoch/protokoloch, dohodách, zmluvách, analýzach, správach, záznamoch, dokumentoch, manuáloch, kompiláciách, softvérových kódoch, e-mailoch alebo poskytnutá ústne, pokiaľ je jednoznačne označená alebo určená ako „dôverná".
2. Za dôverné informácie v zmysle tejto Zmluvy sa nebudú považovať' tie informácie a dáta,

a) ktoré sa stanú informáciami všeobecne známymi a dostupnými verejnosti inak ako porušením povinností vyplývajúcich z tejto Zmluvy;

b) ktoré prijímajúca strana doloží ako informácie ňou legálne vlastnené v čase ich poskytnutia, alebo prijímajúcou stranou nezávisle odvodené a vytvorené bez využitia dôvernej informácie, ktorú táto dostala od poskytujúcej strany;

c) ktoré prijímajúca strana doloží ako informácie získané zákonnou cestou od tretej strany, ktorá nie je voči poskytujúcej strane viazaná podobnou dohodou či akýmkoľvek iným záväzkom ohľadom dôvernosti informácií;

d) ktorých zverejnenie je vyžadované platným právnym poriadkom;

e) na ktorých poskytnutie tretej strane dala poskytujúca strana strane prijímajúcej vopred písomný súhlas.

Ak sa tieto výnimky budú vzťahovať' len na časť' dôvernej informácie, zaobchádzanie so všetkými jej ostatnými časťami sa bude riadiť' ustanoveniami tejto Zmluvy.

1. Dodávateľ sa zaväzuje:

a) zachovávať mlčanlivosť' o dôverných informáciách a uskutočniť' všetky náležité opatrenia na zabezpečenie ochrany dôverných informácií tak, aby sa tým podľa možností predišlo ich prezradeniu či zneužitiu,

b) používať' dôverné informácie výlučne na účel, na aký boli poskytnuté,

c) sprístupniť' dôverné informácie iba tým svojim pracovníkom, ktorí sa v rámci svojho pôsobenia potrebujú s nimi oboznámiť', a v rozsahu v akom ich na taký účel potrebujú nevyhnutne poznať' a len za predpokladu, že pred takým sprístupnením dôverných informácii budú také osoby zaviazané povinnosťou mlčanlivosti aspoň v rozsahu vyplývajúcom pre prijímajúcu stranu z tejto Zmluvy,

d) bez predchádzajúceho písomného súhlasu poskytujúcej strany nesprístupniť' dôverné informácie žiadnej tretej strane, ktorú pred takým sprístupnením zaviaže dohodou o utajení týchto informácií, tak aby bola zabezpečená minimálne rovnaká úroveň ochrany dôverných informácií, akú upravuje táto Zmluvy.

 e) na žiadosť' poskytujúcej strany jej do siedmich (7) dní od doručenia takej žiadosti vrátiť' alebo zničiť' všetky písomné, uložené, či inak zadokumentované dôverné informácie, vrátane informácií získaných na ich základe, a kópií všetkých týchto informácií a písomne oznámiť' poskytujúcej strane úplné splnenie tohto záväzku. Splnenie tejto povinnosti však za žiadnych okolností nesmie akýmkoľvek spôsobom brániť' prijímajúcej strane v plnení jej zmluvných povinností, ku ktorým sa zaviazala voči poskytujúcej strane. Táto povinnosť' sa vzťahuje aj na akékoľvek kompilácie, štúdie, analýzy či akékoľvek iné dokumenty vzťahujúce sa na dôverné informácie alebo od nich odvodené, na nich založené a z nich vyplývajúce.

f) v prípade, že budú ako dôverné informácie poskytnuté programové moduly, zdržať' sa akýchkoľvek neautorizovaných zásahov do ich kódu, či aplikácie metód reingenieringu, pokiaľ sa strany písomne nedohodnú inak.

1. Dodávateľ berie na vedomie a bezvýhradne súhlasí, že pri plnení predmetu Zmluvy bude dodržiavať platné riadiace dokumenty bezpečnosti Objednávateľa, s ktorými bol Dodávateľ vopred preukázateľne oboznámený Objednávateľom a zabezpečí preukázateľné poučenie všetkých svojich pracovníkov, ako aj pracovníkov subdodávateľov.
2. Dodávateľ sa zaväzuje, že nebude prenášať' a uchovávať dáta Objednávateľa, s ktorými pri plnení predmetu Zmluvy príde do kontaktu, mimo informačného systému Objednávateľa. V prípade, že počas plnenia predmetu Zmluvy nastane situácia, že bude potrebné manipulovať' s dátami Objednávateľa mimo jeho informačného systému, bude táto situácia protokolárne ošetrená.

**Článok VIII.**

**Doba platnosti Zmluvy**

1. Táto Zmluva sa uzatvára na dobu určitú a to na dobu 3 rokov odo dňa nadobudnutia jej účinnosti.

**Článok IX.**

**Ukončenie Zmluvy, odstúpenie od Zmluvy a úhrada súvisiacich nákladov**

1. Pred uplynutím dohodnutej doby platnosti tejto Zmluvy podľa čl. VIII. Tejto Zmluvy možno túto Zmluvu ukončiť:

a) písomnou dohodou zmluvných strán,

b) písomnou výpoveďou, a to i bez uvedenia dôvodu, s trojmesačnou výpovednou lehotou, ktorá začína plynúť prvým dňom mesiaca nasledujúceho po doručení písomnej výpovede druhej zmluvnej strane,

c) písomným odstúpením od Zmluvy v prípade podstatného porušenia Zmluvy druhou zmluvnou stranou, ak nedôjde k náprave ani v dodatočnej lehote určenej druhou zmluvnou stranou v písomnej výzve na nápravu. Za podstatné porušenie Zmluvy zmluvné strany v zmysle ust. § 345 ods. 2 Obchodného zákonníka považujú:

(i) Dodávateľ je v omeškaní s plnením predmetu tejto Zmluvy o viac ako 30 kalendárnych dní,

(ii)akékoľvek porušenie povinnosti zo strany Dodávateľa uvedeného v tejto Zmluve resp. s platnými zásadami,

(iii) opakované neposkytnutie súčinnosti nevyhnutnej na plnenie predmetu tejto Zmluvy zo strany Dodávateľa,

(iv) ak nastanú okolnosti uvedené v ust. § 15 zákona o registri partnerov verejného sektora,

(v) Dodávateľ nie je autorizovaným partnerom spoločnosti DELL Technologies,

(vi) Objednávateľ je v omeškaní s úhradou splatnej ceny za predmet plnenia tejto Zmluvy o viac ako 30 kalendárnych dní.,

(vii) ak dôjde k výmazu Dodávateľa, ako partnera verejného sektora, z Registra počas platnosti tejto Zmluvy,

(viii) ak je partner verejného sektora (Dodávateľ) viac ako 30 dní v omeškaní so splnením povinnosti podľa ust. § 10 ods. 2 tretej vety ZoRPVS.

Zmluva zaniká dňom doručenia písomného oznámenia o odstúpení od Zmluvy dotknutej zmluvnej strane.

1. Ak Dodávateľ podľa ust. § 32 ods. 7 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov prestal počas plnenia Zmluvy splácať úhrady nedoplatkov v splátkach, a tým nedodržiava podmienky určené pre splátky, Objednávateľ je oprávnený od Zmluvy odstúpiť.
2. Objednávateľ môže odstúpiť od Zmluvy v prípade, ak nastanú skutočnosti uvedené v ust. § 19 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.
3. Výpoveď tejto Zmluvy musí mať písomnú formu a musí byť doručená druhej zmluvnej strane, inak je neplatná.
4. Povinnosť doručiť odstúpenie od tejto Zmluvy, resp. výpoveď tejto Zmluvy podľa tohto článku sa považuje v konkrétnom prípade za splnenú dňom prevzatia odstúpenia od tejto Zmluvy, resp. výpovede tejto Zmluvy alebo odmietnutím odstúpenie od Zmluvy, resp. výpovede Zmluvy prevziať. Ak sa v prípade doručovania prostredníctvom poštového podniku vráti poštová zásielka s odstúpením od tejto Zmluvy, resp. s výpoveďou tejto Zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie Objednávateľovi je rozhodná adresa, ktorá je ako jeho sídlo uvedená v záhlaví tejto Zmluvy a pre doručovanie Dodávateľa adresa zapísaná ako jeho sídlo v obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri. Ak Dodávateľ nemá ani miesto podnikania, je pre doručovanie Dodávateľovi rozhodná adresa jeho miesta trvalého pobytu.
5. Ustanoveniami bodu 9.5. tohto článku Zmluvy o doručovaní sa bude spravovať aj doručovanie ostatných písomností medzi stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne - záväzných predpisov alebo ustanoveniami tejto Zmluvy.
6. V prípade predčasného ukončenia tejto Zmluvy je Dodávateľ povinný vrátiť Objednávateľovi alikvotnú časť Objednávateľom uhradenej sumy za predmet plnenia tejto Zmluvy a to v lehote najneskôr do 10 kalendárnych dní odo dňa ukončenia tejto Zmluvy.
7. Ukončením platnosti tejto Zmluvy zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, vrátenia alikvotnej čiastky uhradenej odmeny, nárokov na zmluvné, resp. zákonné sankcie a úroky.

**Článok X.**

**Sankcie**

1. V prípade, ak sa Dodávateľ dostane do omeškania s poskytnutím služby technickej podpory, je Objednávateľ oprávnený uplatniť voči Dodávateľovi zmluvnú pokutu vo výške 0,05 % z ceny za poskytovanie služby technickej podpory bez DPH uvedenej v článku IV. bode 4.1 tejto Zmluvy za každý aj začatý deň omeškania. Zmluvnú pokutu podľa vyššie uvedeného je Objednávateľ oprávnený uplatniť za každé jednotlivé porušenie zvlášť.
2. V prípade, ak sa Objednávateľ dostane do omeškania s úhradou fakturovanej ceny, je Dodávateľ oprávnený uplatniť voči Objednávateľovi úrok z omeškania vo výške stanovenej všeobecne záväzným právnym predpisom.
3. Uplatnením nároku na zaplatenie zmluvnej pokuty nie je dotknutý nárok na náhradu škody prevyšujúci výšku zmluvnej pokuty.
4. V prípade porušenia povinnosti o ochrane dôverných informácií v zmysle článku VII. tejto Zmluvy je oprávnená zmluvná strana uplatniť voči dotknutej zmluvnej strane zmluvnú pokutu vo výške 2 500,- Eur (slovom: dvetisíc päťsto eur) za každé jednotlivé porušenie, pričom požadovať nárok na náhradu škody tým nie je dotknutý.

**Článok XI.**

**Osobitné protikorupčné ustanovenia**

1. Pri plnení tejto Zmluvy sa Dodávateľ zaväzuje dodržiavať platné a účinné právne predpisy vzťahujúce sa ku korupcii a korupčnému správaniu.
2. Dodávateľ podpisom tejto Zmluvy vyhlasuje, že sa oboznámil s Protikorupčnou politikou Pôdohospodárskej platobnej agentúry, ktorá je zverejnená na webovom sídle Objednávateľa, jej obsahu porozumel a zaväzuje sa ju rešpektovať a dodržiavať.
3. Dodávateľ podpisom tejto Zmluvy zároveň vyhlasuje, že:

a) pozná znaky korupcie a korupčného správania,

b) zdrží sa akejkoľvek formy korupcie a korupčného správania v súvislosti s plnením záväzkov vyplývajúcich z tejto Zmluvy,

c) poskytne súčinnosť v prípade posudzovania podozrenia z korupcie alebo korupčného správania,

d) zdrží sa akýchkoľvek foriem korupcie súvisiacich s plnením predmetu Zmluvy alebo záväzkov vyplývajúcich z tejto Zmluvy,

e) bezodkladne oznámi Objednávateľovi na emailovú adresu korupcia@apa.sk akékoľvek podozrenie z korupcie alebo porušenie ktoréhokoľvek ustanovenia tohto článku Zmluvy a poskytne súčinnosť pri preskúmavaní tohto oznámenia,

f) nie je v konflikte záujmov vo vzťahu k zamestnancom Objednávateľa, ktorý by mohol ovplyvniť realizáciu predmetu tejto Zmluvy.

1. V prípade, ak Dodávateľ poruší akékoľvek ustanovenie tohto článku Zmluvy alebo jeho časť:

a) je Objednávateľ oprávnený aj bez predchádzajúceho upozornenia odstúpiť od tejto Zmluvy s okamžitou platnosťou bez toho, aby Dodávateľovi vznikol akýkoľvek nárok zo zodpovednosti za odstúpenie Objednávateľa od Zmluvy, pričom odstúpenie je účinné dňom doručenia oznámenia o odstúpení od Zmluvy Dodávateľovi resp. ak sa takéto oznámenie dostane do dispozičnej sféry Dodávateľa a/alebo v jeho mene konajúcej osoby;

b) Dodávateľ sa zaväzuje, že poskytne Objednávateľovi náhradu škody za akúkoľvek ujmu, poškodenie alebo náklady vzniknuté Objednávateľovi v súvislosti s porušením tohto článku Zmluvy a to v lehote najneskôr 10 kalendárnych dní odo dňa výzvy na plnenie zo strany Objednávateľa.

**Článok XII.**

**Záverečné ustanovenia**

1. Zmluva je vyhotovená v piatich (5) rovnopisoch, z ktorých každé má charakter originálu, pričom Objednávateľ obdrží tri (3) rovnopisy na Dodávateľ dva (2) rovnopisy. Zmluva sa spravuje ustanoveniami Obchodného zákonníka a slovenských právnych predpisov, bez použitia kolíznych noriem.
2. Zmeny a doplnky Zmluvy možno uskutočniť len písomne dodatkom k tejto Zmluve, podpísaným obidvomi zmluvnými stranami, ktorý musí byť v súlade s § 18 platného zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.
3. Zmluvné strany sa zaväzujú prípadné spory vyplývajúce z tejto Zmluvy a dodatkov k nej alebo rozpory vo výklade niektorých jej ustanovení riešiť prednostne vzájomným rokovaním. Až po neúspešnosti takéhoto rokovania môžu sa obrátiť zmluvné strany s návrhom na vyriešenie na príslušný súd Slovenskej republiky.
4. Pre prípad, že sa niektoré z ustanovení tejto Zmluvy stane neplatným alebo neúčinným, táto okolnosť nespôsobuje neplatnosť alebo neúčinnosť ostatných ustanovení Zmluvy a zmluvné strany sú povinné nahradiť neplatné alebo neúčinné ustanovenie novým, svojim obsahom najbližšie vystihujúcim účel, ktorý zmluvné strany chceli v čase uzatvárania Zmluvy dosiahnuť.
5. Táto Zmluva nadobúda platnosť dňom jej podpísania zmluvnými stranami. Táto Zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany berú na vedomie a súhlasia, že táto Zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie Zmluvy v registri sa nepovažuje ani za ohrozenie obchodného tajomstva a informácie označené v tejto Zmluve ako dôverné v zmysle § 271 odsek 1 Obchodného zákonníka sa nepovažujú za dôverné informácie. Zmluva je účinná dňom nasledujúcim po dni jej zverejnenia v registri.
6. Zmluvné strany zhodne vyhlasujú, že si Zmluvu riadne prečítali a potvrdzujú, že Zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok, jej obsahu porozumeli a na znak súhlasu ju vlastnoručne podpisujú.
7. Neoddeliteľnou súčasťou Zmluvy je:
* Príloha č. 1 – Technické parametre
* Príloha č. 2 – Zoznam pracovísk

Za Objednávateľa, dňa ..................... Za Dodávateľa, dňa .....................................

........................................................ ..........................................................

 Mgr. Jozef Kiss, MA

 generálny riaditeľ

Príloha č. 1

|  |
| --- |
| **Funkcia** |
| Rozšírenie existujúcej Dell infraštruktúry o metropolitný automatický Act/Act Failover medzi dátovými centrami. |
| **Technické vlastnosti** | **Hodnota / charakteristika** |
| **Názov komponentu:** | **Dell EMC Metro node pre Unity380**  |
| Množstvo zariadení: | 2 ks |
| Špecifikácia: | Metro node Base Configuration, ProSupport Plus and 4Hr Mission Critical, 36 Month(s)Unity XT 380 METRO FB SWProSupport Plus Mission Critical metro node Software Support-Maintenance, 36 Month(s) |
| Požadované trvanie servisnej podpory: | 3 roky |
| **Názov komponentu:** | **Dell EMC Metro node pre Unity 300** |
| Množstvo zariadení: | 2 ks |
| Špecifikácia: | Metro node Base Configuration, ProSupport Plus and 4Hr Mission Critical, 36 Month(s)Unity 300/300F,350/350F METRO FB SWProSupport Plus Mission Critical metro node Software Support-Maintenance, 36 Month(s) |
| Požadované trvanie servisnej podpory: | 3 roky |
| **Názov komponentu:** | **Rozšírenie Brocade 6505B o 12 portov** |
| Množstvo zariadení: | 2 ks |
| Špecifikácia: | Connectrix DS-6505B 16G 12Port Upgrade Kit, vrátane 12ks 16 Gb SFP modulov.ProSupport and Next Business Day Onsite Service, 36 Month(s) |
| Požadované trvanie servisnej podpory: | 3 roky |
| **Názov komponentu:** | **Rozšírenie Brocade 6610B o 8 portov** |
| Množstvo zariadení: | 2 ks |
| Špecifikácia: | Connectrix DS-6610B 8 Port 16G SFP Port on Demand Upgrade Kit, vrátane 8ks 16 Gb SFP modulov.ProSupport and Next Business Day Onsite Service, 36 Month(s) |
| Požadované trvanie servisnej podpory: | 3 roky |

|  |  |
| --- | --- |
| Osobitné požiadavky na plnenie: | Požaduje sa úplná inštalácia a konfigurácia automatického active - active Failover medzi geograficky oddelenými systémami Dell Unity300 a Dell Unity380F - ProDeploy Plus for Metro Node Single Node Deployment.Požaduje sa dodaný tovar nainštalovať a sfunkčniť v existujúcej infraštruktúre.Dodávateľ musí byť certifikovaný partner spoločnosti Dell Technologies (typ certifikácie: Storage Competency), oprávnený na inštaláciu, manipuláciu a predaj výpočtovej techniky Dell, pričom toto partnerstvo musí byť overiteľné na partnerskom portály spoločnosti [www.dell.com](http://www.dell.com) a zároveň potvrdenie o partnerstve doloží dodávateľ písomným potvrdením spoločnosti Dell Technologies. Požadovaná lehota dodania do 30 dni od účinnosti zmluvy. |

Príloha č. 2

Zoznam pracovísk:

|  |  |
| --- | --- |
| **Sídlo:** | Hraničná ul. č. 12,815 26 Bratislava |
| **Pracovisko:** | Dátové centrum Perpetuus,Istrijská ulica č. 26,841 07 Bratislava 49 |